B. Osobitná časť

K čl. I

Alternatíva 1.

Navrhovaným znením sa ustanovujú nové pracovné tarify pre obvinených a odsúdených zaradených do práce uvedené v prílohách č. 3 a 4 v súlade s valorizačným mechanizmom upraveným v § 3 ods. 3 nariadenia vlády Slovenskej republiky č. 384/2006 Z. z. o výške pracovnej odmeny a podmienkach jej poskytovania obvineným a odsúdeným v znení neskorších predpisov. Upravené výšky pracovných taríf obvinených a odsúdených zaradených do práce sú ustanovené ako súčin doteraz platných pracovných taríf a koeficientu nárastu minimálnej mzdy. Medziročný nárast minimálnej mzdy, z ktorého sa pri stanovení predmetného mechanizmu vychádza, je vo výške 1,04. 

Alternatíva 2.

	Za účelom konsolidácie verejných financií sa navrhuje, aby odmeňovanie obvinených a odsúdených zaradených do práce v roku 2022, bolo vykonávané podľa pracovných taríf uvedených v prílohách č. 3 a 4, a to v ich znení účinnom od 1. januára 2021 a v súlade s prechodným ustanovením § 11e, upravenom v nariadení vlády Slovenskej republiky platnom aj pre rok 2021.V nadväznosti na túto skutočnosť, sa valorizačný mechanizmus, ktorý je obsiahnutý v § 3 nariadenia vlády  Slovenskej republiky č. 384/2006 Z. z. o výške pracovnej odmeny a podmienkach jej poskytovania obvineným a odsúdeným v platnom znení, nepoužije.

K čl. II
 
Navrhuje sa účinnosť nariadenia vlády Slovenskej republiky od 1. januára 2022.